תקנות הטיס (הפעלת טיסן)

{{ח:התחלה}}
{{ח:כותרת|תקנות הטיס (הפעלת טיסן), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 3216|תקנות הטיס (הפעלת טיסן)|https://olaw.org.il/takanot/takanot-11409.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הטיס#סעיף 87|סעיפים 87}}, {{ח:חיצוני|חוק הטיס#סעיף 88|88(א)}}, {{ח:חיצוני|חוק הטיס#סעיף 89|89}}, {{ח:חיצוני|חוק הטיס#סעיף 92|92(ג)}}, {{ח:חיצוני|חוק הטיס#סעיף 93|93}} {{ח:חיצוני|חוק הטיס#סעיף 168|ו־168}} {{ח:חיצוני|חוק הטיס|לחוק הטיס, התשע״א–2011}} (להלן – החוק), לפי הצעת רשות התעופה האזרחית, בהתייעצות עם שר התרבות והספורט, לעניין {{ח:פנימי|פרק ג|פרק ג׳}} בהסכמת שר הביטחון, לעניין {{ח:פנימי|סעיף 43|תקנה 43(ג)(1)(ה)}} בהסכמת שר האוצר לפי {{ח:חיצוני|חוק הטיס#סעיף 168|סעיף 168(א)(4) לחוק}} ובאישורו לפי {{ח:חיצוני|חוק יסודות התקציב#סעיף 39ב|סעיף 39ב לחוק יסודות התקציב, התשמ״ה–1985}}, לעניין {{ח:פנימי|סעיף 42|תקנה 42}} לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}} (להלן – חוק עקרונות האסדרה), ובאישור ועדת הכלכלה של הכנסת, אני מתקינה תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: תנאים להפעלת טיסן}}

{{ח:פנימי|פרק ב סימן א|סימן א׳: רישיון מטיסן}}

{{ח:פנימי|פרק ב סימן ב|סימן ב׳: חובת רישום וסימון}}

{{ח:פנימי|פרק ג|פרק ג׳: כללים להפעלת טיסן}}

{{ח:פנימי|פרק ד|פרק ד׳: רישיון הפעלת טיסנים}}

{{ח:פנימי|פרק ה|פרק ה׳: הוראות שונות}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בתקנות אלה:
{{ח:ת|סוג=הגדרה}} ”אזור אסור לטיסה“ – מרחב אווירי בעל מימדים מוגדרים, כפי שפורסם בפמ״ת או בנוטאם, בו טיסת כלי טיס אסורה;
{{ח:ת|סוג=הגדרה}} ”אזור מאוכלס“ – מתחם בשטח יישוב, המשמש בעיקר למגורים, לתעשייה, למסחר או לפנאי, לרבות מבנה המשמש את הציבור, אף אם אינו משמש למגורים, ובכלל זה מוסדות לימוד, בתי חולים וכיוצא באלה;
{{ח:ת|סוג=הגדרה}} ”אזור מוגבל לטיסה“ – מרחב אווירי בעל מימדים מוגדרים, כפי שפורסם בפמ״ת או בנוטאם, בו טיסת כלי טיס מוגבלת בהתאם לתנאים המוגדרים שם;
{{ח:ת|סוג=הגדרה}} ”אזור מסוכן לטיסה“ – מרחב אווירי בעל מימדים מוגדרים, כפי שפורסם בפמ״ת או בנוטאם, בו ייתכנו, בפרקי זמן מוגדרים, פעילויות מסוכנות לטיסת כלי טיס;
{{ח:ת|סוג=הגדרה}} ”אזור פיקוח“ – כמשמעותו {{ח:חיצוני|תקנות הטיס (הפעלת כלי טיס וכללי טיסה)#סעיף 57|בתקנה 57 לתקנות ההפעלה}};
{{ח:ת|סוג=הגדרה}} ”אזור פיקוח שדה“ – כמשמעותו {{ח:חיצוני|תקנות הטיס (הפעלת כלי טיס וכללי טיסה)#סעיף 59|בתקנה 59 לתקנות ההפעלה}};
{{ח:ת|סוג=הגדרה}} ”אזור שדה“ – כמשמעותו {{ח:חיצוני|תקנות הטיס (הפעלת כלי טיס וכללי טיסה)#סעיף 60|בתקנה 60 לתקנות ההפעלה}};
{{ח:ת|סוג=הגדרה}} ”בעלים רשום“ – מי שנרשם בתעודת רישום בתור בעלים של טיסן;
{{ח:ת|סוג=הגדרה}} ”דמדומים“ – דמדומי בוקר (morning civil twilight) או דמדומי ערב (evening civil twilight), כפי שפורסמו בפמ״ת;
{{ח:ת|סוג=הגדרה}} ”העתק“ – לרבות העתק מקוון;
{{ח:ת|סוג=הגדרה}} ”הפעלת טיסן בחריגה“ – הפעלת טיסן שלא לפי תקנה מהתקנות כמפורט {{ח:פנימי|סעיף 35|בתקנה 35(ב)}} והפעלת טיסן גדול;
{{ח:ת|סוג=הגדרה}} ”טיסן“ – כל אחד מאלה:
{{ח:תתת|(1)}} טיסן כמשמעותו {{ח:פנימי|סעיף 1|בפסקה (6) להגדרה ”כלי רחיפה“ בחוק}}, שמסתו בהמראה, כולל כל דבר שהוא נושא וכל דבר שמחובר אליו, קטנה מ־150 קילוגרם, וכן הרכיבים השונים המשויכים אליו, הנדרשים לשם הפעלה בטוחה שלו ובכלל זה עמדת השליטה, קישורי תקשורת ורכיבים המשמשים לשליטה בטיסן;
{{ח:תתת|(2)}} כלי או מיתקן, כאמור {{ח:פנימי|סעיף 1|בפסקה (7) להגדרה ”כלי רחיפה“ בחוק}}, שביכולתו להיתמך באטמוספרה מתגובות האוויר שאינן תגובות האוויר במגעו עם פני כדור הארץ, לא ממונע נהוג רדיו שאינו מאויש, שמסתו בהמראה, כולל כל דבר שהוא נושא וכל דבר שמחובר אליו, קטנה מ־150 קילוגרם, המשמש או המיועד לשמש למטרות פנאי או ספורט, וכן הרכיבים השונים המשויכים אליו, הנדרשים לשם הפעלה בטוחה שלו ובכלל זה עמדת השליטה, קישורי תקשורת ורכיבים המשמשים לשליטה בכלי או במיתקן כאמור;
{{ח:ת|סוג=הגדרה}} ”טיסן גדול“ – טיסן שמסתו בהמראה, כולל כל דבר שהוא נושא וכל דבר שמחובר אליו, גדולה מ־25 קילוגרם;
{{ח:ת|סוג=הגדרה}} ”טיסן זעיר“ – טיסן שמסתו בהמראה, כולל כל דבר שהוא נושא וכל דבר שמחובר אליו, היא 250 גרם לכל היותר;
{{ח:ת|סוג=הגדרה}} ”יחידת נת״א“ – לרבות יחידה צבאית המספקת שירותי ניהול תעבורה אווירית לתעופה האזרחית;
{{ח:ת|סוג=הגדרה}} ”לילה“, ”נוטאם (NOTAM)“ ו”פמ״ת“ – כהגדרתם {{ח:חיצוני|תקנות הטיס (הפעלת כלי טיס וכללי טיסה)|בתקנות ההפעלה}};
{{ח:ת|סוג=הגדרה}} ”מפגע בטיחות“ – דבר או מצב שעלול לגרום או לתרום לאירוע בטיחותי כהגדרתו {{ח:חיצוני|חוק הטיס#סעיף 103|בסעיף 103 לחוק}};
{{ח:ת|סוג=הגדרה}} ”משתתף ישיר“ – אדם, ובכלל זה צופה, המשתתף בהפעלת טיסן, שהוא חיוני להפעלה הבטוחה של הטיסן וקיבל ממי שמפעיל את הטיסן מידע בנוגע לביצוע הפעלה בטוחה לפי {{ח:פנימי|סעיף 22|תקנה 22(א)(2)}};
{{ח:ת|סוג=הגדרה}} ”ספר העזר“ – כמשמעותו {{ח:פנימי|פרק ד|בפרק ד׳}};
{{ח:ת|סוג=הגדרה}} ”עדשות מתקנות“ (corrective lenses) – משקפיים או עדשות מגע;
{{ח:ת|סוג=הגדרה}} ”עמדת שליטה“ – ממשק המשמש לשליטה בתוואי הטיסה של טיסן;
{{ח:ת|סוג=הגדרה}} ”צופה“ – אדם שמסייע למי שמפעיל טיסן בשמירה על קשר עין ישיר עם הטיסן;
{{ח:ת|סוג=הגדרה}} ”קשר עין ישיר“ – מצב שבו מי שמפעיל את הטיסן או הצופה, לפי העניין, רואה את הטיסן בעצמו, ובכלל זה בעזרתן של עדשות מתקנות, באופן רציף, במשך כל ההפעלה, באופן שמאפשר, בכל רגע נתון במהלך ההפעלה, את כל אלה:
{{ח:תתת|(1)}} לקבוע ביחס לטיסן את כל אלה:
{{ח:תתתת|(א)}} מיקומו במרחב (location);
{{ח:תתתת|(ב)}} מצבו ביחס לאופק (attitude);
{{ח:תתתת|(ג)}} גובה הטיסה שלו (altitude);
{{ח:תתתת|(ד)}} כיוון הטיסה שלו (direction of flight);
{{ח:תתת|(2)}} לצפות במרחב האווירי ולאתר תנועה אווירית או מפגעי בטיחות אחרים, קרקעיים או אוויריים;
{{ח:תתת|(3)}} להבטיח כי הטיסן מופעל באופן שאין בו כדי לסכן חיים או רכוש של אחר;
{{ח:ת|סוג=הגדרה}} ”ראות טיסה“ – המרחק האופקי הממוצע ממקום הימצאו של מי שמפעיל את הטיסן, שממנו ניתן לראות ולזהות (see and identify) את אלה, לפי העניין:
{{ח:תתת|(1)}} ביום – עצם בולט לעין אף אם אינו מואר;
{{ח:תתת|(2)}} בלילה – עצם בולט לעין מואר;
{{ח:ת|סוג=הגדרה}} ”רישיון הפעלת טיסנים“ – רישיון הפעלת טיסנים שניתן לפי {{ח:פנימי|פרק ד|פרק ד׳}};
{{ח:ת|סוג=הגדרה}} ”רישיון מטיס“ – כהגדרתו {{ח:חיצוני|תקנות הטיס (הפעלת מערכת כטב"ם קטן)|בתקנות הפעלת מערכת כטב״ם קטן}};
{{ח:ת|סוג=הגדרה}} ”רישיון מטיסן“ – רישיון מטיסן שניתן לפי {{ח:פנימי|פרק ב סימן א|סימן א׳ לפרק ב׳}};
{{ח:ת|סוג=הגדרה}} ”שטח הפעלה“ – אתר שאינו שדה תעופה או מנחת שניתן רישיון להפעלתו לפי {{ח:חיצוני|חוק הטיס#סעיף 32|סעיף 32 לחוק}};
{{ח:ת|סוג=הגדרה}} ”תעודת רישום“ – תעודת רישום לטיסן שניתנה לפי {{ח:פנימי|פרק ב סימן ב|סימן ב׳ לפרק ב׳}};
{{ח:ת|סוג=הגדרה}} ”תקנות ההפעלה“ – {{ח:חיצוני|תקנות הטיס (הפעלת כלי טיס וכללי טיסה)|תקנות הטיס (הפעלת כלי טיס וכללי טיסה), התשמ״ב–1981}};
{{ח:ת|סוג=הגדרה}} ”תקנות הפעלת מערכת כטב״ם קטן“ – {{ח:חיצוני|תקנות הטיס (הפעלת מערכת כטב"ם קטן)|תקנות הטיס (הפעלת מערכת כטב״ם קטן), התשפ״ד–2024}};
{{ח:ת|סוג=הגדרה}} ”תקנות הרישום“ – {{ח:חיצוני|תקנות הטיס (רישום כלי טיס וסימונם)|תקנות הטיס (רישום כלי טיס וסימונם), התשל״ד–1973}};
{{ח:ת|סוג=הגדרה}} ”תקנות הרישיונות“ – {{ח:חיצוני|תקנות הטיס (רישיונות לעובדי טיס)|תקנות הטיס (רישיונות לעובדי טיס), התשמ״א–1981}};
{{ח:ת|סוג=הגדרה}} ”תשתית“ – כל אחד מאלה:
{{ח:תתת|(1)}} אזור מאוכלס;
{{ח:תתת|(2)}} כל אתר שפגיעת טיסן בו עלולה לסכן חיים או רכוש של אדם;
{{ח:ת|סוג=הגדרה}} ”תשתית צבאית“ – כפי שפורסמה בפמ״ת.

{{ח:קטע2|פרק ב|פרק ב׳: תנאים להפעלת טיסן}}
{{ח:קטע3|פרק ב סימן א|סימן א׳: רישיון מטיסן}}

{{ח:סעיף|2|חובת רישוי ליחיד}}
{{ח:ת}} לא יפעיל אדם טיסן אלא אם כן מתקיים לגביו אחד מאלה:
{{ח:תת|(1)}} הוא בעל רישיון מטיס תקף לפי {{ח:חיצוני|תקנות הטיס (הפעלת מערכת כטב"ם קטן)#סעיף 3|תקנה 3 לתקנות הפעלת מערכת כטב״ם קטן}} ובעל ידע תעופתי עדכני לפי {{ח:חיצוני|תקנות הטיס (הפעלת מערכת כטב"ם קטן)#סעיף 8|תקנה 8 לאותן תקנות}}, ויש בידו את הרישיון או העתק ממנו, שאותו יציג לפני מי שמוסמך לכך לפי כל דין, לפי דרישתו;
{{ח:תת|(2)}} הוא בעל רישיון מטיסן תקף לפי {{ח:פנימי|סעיף 3|תקנה 3}} ובעל ידע תעופתי עדכני לפי {{ח:פנימי|סעיף 8|תקנה 8}}, ויש בידו את הרישיון או העתק ממנו, שאותו יציג לפני מי שמוסמך לכך לפי כל דין, לפי דרישתו;
{{ח:תת|(3)}} הוא מושגח כאמור {{ח:פנימי|סעיף 18|בתקנה 18}}, ומפעיל את הטיסן בהתאם להוראות {{ח:פנימי|סעיף 18|אותה תקנה}}.

{{ח:סעיף|3|תנאים למתן רישיון מטיסן ולסירוב לתיתו}}
{{ח:תת|(א)}} המנהל רשאי לתת רישיון מטיסן להפעלת טיסן, למבקש שמתקיימים לגביו כל אלה:
{{ח:תתת|(1)}} מלאו לו 12 שנים;
{{ח:תתת|(2)}} הוא קורא, מדבר ומבין את הלשון העברית או את הלשון האנגלית, וכן את הלשון האנגלית הטכנית המקובלת בתעופה לעניין הפעלת טיסן;
{{ח:תתת|(3)}} הוא בעל ידע מקצועי כנדרש להפעלה בטוחה של טיסן והוכיח זאת באמצעות מעבר מבחן בידע תעופתי כמפורט {{ח:פנימי|סעיף 5|בתקנה 5}};
{{ח:תתת|(4)}} הוא הגיש למנהל בקשה לקבלת רישיון מטיסן לפי {{ח:פנימי|סעיף 4|תקנה 4}}.
{{ח:תת|(ב)}} המנהל רשאי לסרב לתת למבקש רישיון מטיסן רישיון כאמור, אף אם מתקיימים לגביו התנאים לפי תקנת משנה (א), אם נוכח כי במבקש הרישיון מתקיים אחד מאלה:
{{ח:תתת|(1)}} הוא מסר לו מידע כוזב או מידע שגוי בעניין בקשתו לקבל רישיון מטיסן;
{{ח:תתת|(2)}} הוא עלול להפעיל טיסן בנסיבות שעלולות לסכן חיים או רכוש של אחר, ובכלל זה בשל כך שהוא עשה אחד מאלה:
{{ח:תתתת|(א)}} הפר הוראות לפי {{ח:חיצוני|חוק הטיס|החוק}};
{{ח:תתתת|(ב)}} הפגין חוסר מיומנות, כישורים לקויים או ידע מקצועי חסר בהפעלת כלי טיס או כלי רחיפה.
{{ח:תת|(ג)}} הודעה על החלטת המנהל לסרב לתת למבקש רישיון מטיסן רישיון כאמור, לפי תקנת משנה (ב), תימסר בכתב למבקש; החליט המנהל לסרב לתת למבקש רישיון מטיסן, יפרט בהחלטתו את הטעמים לכך ויורה על משך הזמן שבו לא יידרש לבקשה חדשה של מבקש הרישיון, בהתאם לעילה שבבסיס סירובו ונסיבותיה, ובלבד שמשך הזמן כאמור לא יעלה על שנה מיום הגשת הבקשה כאמור {{ח:פנימי|סעיף 4|בתקנה 4}}.

{{ח:סעיף|4|בקשה לרישיון מטיסן}}
{{ח:ת}} מבקש רישיון מטיסן יגיש למנהל בקשה לרישיון מטיסן באופן מקוון; בקשה כאמור תכלול את שמו המלא של המבקש ומספר הזהות שלו, ואם אין לו מספר זהות – מספר הדרכון שלו והמדינה שבה הוצא הדרכון, ואת כתובת הדואר האלקטרוני שתשמש אותו לקבלת מידע מהמנהל לעניין זה.

{{ח:סעיף|5|הוראות לעניין מבחן בידע תעופתי}}
{{ח:תת|(א)}} מבחן בידע תעופתי ייערך באופן מקוון, ויכלול את תחומי הידע האלה:
{{ח:תתת|(1)}} דיני התעופה האזרחית וההוראות לפי {{ח:חיצוני|חוק הטיס|החוק}} שעניינם הפעלת טיסן, ובכלל זה –
{{ח:תתתת|(א)}} מרחב הפיקוח התעופתי של ישראל;
{{ח:תתתת|(ב)}} דרישות לעניין הפעלת טיסן ומגבלות על הפעלתו;
{{ח:תתתת|(ג)}} הוראות התעבורה האווירית החלות לגבי הפעלת טיסן;
{{ח:תתת|(2)}} עקרונות מטאורולוגיה תעופתית בסיסית ויישומם;
{{ח:תתת|(3)}} העמסה של טיסן;
{{ח:תתת|(4)}} נוהלי בטיחות והליכי חירום, לרבות במקרה של תקלת תקשורת בטיסן או הרעת תנאי מזג אוויר;
{{ח:תתת|(5)}} קביעת ביצועי טיסן;
{{ח:תתת|(6)}} קבלת החלטות ושיפוט בתעופה;
{{ח:תתת|(7)}} הפעלה בשדה תעופה, מנחת או שטח הפעלה או בקרבתם;
{{ח:תתת|(8)}} נוהלי תחזוקה וביקורת לפני טיסה;
{{ח:תתת|(9)}} הלשון האנגלית הטכנית המקובלת בתעופה לעניין הפעלת טיסן.
{{ח:תת|(ב)}} המבקש להיבחן במבחן בידע תעופתי, יזהה עצמו באופן מקוון.
{{ח:תת|(ג)}} המנהל יקיים מבחנים בידע תעופתי ומבחנים חוזרים בידע תעופתי כאמור {{ח:פנימי|סעיף 6|בתקנה 6}} באופן ובמועדים שיורה עליהם; הוראות המנהל כאמור יפורסמו באתר האינטרנט של הרשות.
{{ח:תת|(ד)}} ציון המעבר במבחן בידע תעופתי יהיה כפי שיפרסם המנהל באתר האינטרנט של הרשות לגבי אותו מבחן.
{{ח:תת|(ה)}} המנהל יודיע לנבחן במבחן בידע תעופתי את תוצאת המבחן כאמור בתוך 7 ימים ממועד המבחן.

{{ח:סעיף|6|עיון במבחן, השגה על תוצאות מבחן ומבחן חוזר}}
{{ח:תת|(א)}} נבחן רשאי –
{{ח:תתת|(1)}} לעיין במבחן בידע תעופתי שבו נבחן; עיון כאמור ייעשה במשרדי הרשות במועד שהורה עליו המנהל לנבחן;
{{ח:תתת|(2)}} להשיג לפני המנהל, באופן מקוון, על תוצאת מבחן בידע תעופתי שבו נבחן, בתוך 7 ימים מיום שנודעה לו תוצאת המבחן כאמור {{ח:פנימי|סעיף 5|בתקנה 5(ה)}}.
{{ח:תת|(ב)}} מי שנכשל במבחן בידע תעופתי רשאי להיבחן שוב במבחן בידע תעופתי (בתקנות אלה – מבחן חוזר), והוראות {{ח:פנימי|סעיף 5|תקנות 5}} {{ח:פנימי|סעיף 7|ו־7}} ותקנת משנה (א) יחולו, בשינויים המחויבים, על המבחן החוזר.

{{ח:סעיף|7|העתקה או מעשה מרמה אחר}}
{{ח:ת}} נמצא אדם מעתיק במבחן בידע תעופתי, מתחזה לאחר או שאחר התחזה לו בעת מבחן כאמור, מאפשר לאחר להעתיק ממנו, או עושה מעשה מרמה אחר במבחן כאמור, רשאי המנהל, לאחר שנתן לו הזדמנות להשמיע את טענותיו, לפסול את המבחן, ולפוסלו מלגשת למבחן בידע תעופתי לפי תקנות אלה או לפי {{ח:חיצוני|תקנות הטיס (הפעלת מערכת כטב"ם קטן)|תקנות הפעלת מערכת כטב״ם קטן}}, או למבחן עיוני לפי {{ח:חיצוני|תקנות הטיס (רישיונות לעובדי טיס)|תקנות הרישיונות}}, לפרק זמן כפי שיחליט, עד לתקופה של שנה מיום ביצוע המעשה.

{{ח:סעיף|8|ידע תעופתי עדכני}}
{{ח:ת}} לא יפעיל בעל רישיון מטיסן טיסן, אלא אם כן ידיעותיו בעניינים כמפורט {{ח:פנימי|סעיף 5|בתקנה 5(א)(1), (4), (7) ו־(8)}} עדכניות, ובכלל זה בכל הנוגע לשינויים שנערכו בדיני התעופה האזרחית ובהוראות לפי {{ח:חיצוני|חוק הטיס|החוק}} שעניינם הפעלת טיסן.

{{ח:קטע3|פרק ב סימן ב|סימן ב׳: חובת רישום וסימון}}

{{ח:סעיף|9|חובת רישום וסימון}}
{{ח:ת}} לא יפעיל אדם טיסן, למעט טיסן זעיר, אלא אם כן מתקיימים כל אלה:
{{ח:תת|(1)}} הטיסן רשום לפי {{ח:פנימי|פרק ב סימן ב|סימן זה}} וקיימת לגביו תעודת רישום תקפה שנתן המנהל, כאמור {{ח:פנימי|סעיף 13|בתקנה 13}};
{{ח:תת|(2)}} הטיסן מסומן בסימנים לזיהויו, כמפורט בתעודת הרישום, ולפי {{ח:פנימי|פרק ב סימן ב|סימן זה}};
{{ח:תת|(3)}} יש בידו את תעודת הרישום כאמור בפסקה (1) או העתק ממנה, שאותם יציג לפני מי שמוסמך לכך לפי כל דין, לפי דרישתו.

{{ח:סעיף|10|הוראות לעניין סימון טיסן}}
{{ח:ת}} בעלים רשום של טיסן, למעט טיסן זעיר –
{{ח:תת|(1)}} יקבע את הסימנים שפורטו בתעודת הרישום לזיהוי הטיסן על משטח חיצוני של גוף הטיסן, כך שיתקיימו בהם כל אלה:
{{ח:תתת|(א)}} הם גלויים לעין וקריאים למי שאוחז בטיסן;
{{ח:תתת|(ב)}} הם יישארו קבועים על גביו בכל הפעלה שלו, ולמשך כל אורכה;
{{ח:תת|(2)}} יבטיח כי הוראות פסקה (1) מתקיימות לגבי הסימנים שפורטו בתעודת הרישום לזיהוי הטיסן בכל עת.

{{ח:סעיף|11|תוקף הרישום}}
{{ח:ת}} אין ברישום טיסן לפי {{ח:פנימי|פרק ב סימן ב|סימן זה}} משום הוכחת בעלות עליו.

{{ח:סעיף|12|בקשה לרישום}}
{{ח:תת|(א)}} בעלים של טיסן, למעט טיסן זעיר, יגיש למנהל בקשה לרישום הטיסן ({{ח:פנימי|פרק ב|בפרק זה}} – המבקש) ויכלול בבקשתו את כל אלה:
{{ח:תתת|(1)}} פרטים מזהים מלאים ומדויקים של המבקש, כמפורט להלן:
{{ח:תתתת|(א)}} מהותו: יחיד או תאגיד – ובכלל זה סוג התאגיד;
{{ח:תתתת|(ב)}} שמו המלא;
{{ח:תתתת|(ג)}} לגבי יחיד – גילו ומספר הזהות שלו, ואם אין לו מספר זהות – מספר הדרכון שלו ושם המדינה שבה הונפק הדרכון;
{{ח:תתתת|(ד)}} לגבי תאגיד –
{{ח:תתתתת|(1)}} המספר המזהה שניתן לו לפי הדין שלפיו התאגד;
{{ח:תתתתת|(2)}} פרטיו המזהים של מי שהוסמך מטעמו להגיש את הבקשה;
{{ח:תתתת|(ה)}} מענו של המבקש, ואם המבקש אינו יחיד – מענו של מי שהוסמך מטעמו להגיש את הבקשה;
{{ח:תתתת|(ו)}} כתובת הדואר האלקטרוני של המבקש, ואם המבקש אינו יחיד – כתובת הדואר האלקטרוני של מי שהוסמך מטעמו להגיש את הבקשה;
{{ח:תת|(2)}} פרטים מזהים מלאים ומדויקים לגבי הטיסן שרישומו מתבקש, כמפורט להלן:
{{ח:תתת|(א)}} פרטי יצרן הטיסן;
{{ח:תתת|(ב)}} דגם הטיסן;
{{ח:תתת|(ג)}} מסתו המרבית של הטיסן;
{{ח:תתת|(ד)}} אחד מאלה –
{{ח:תתתת|(1)}} אם הטיסן משדר מספר מזהה ייחודי שניתן לו בידי מי שייצר אותו – המספר המזהה כאמור;
{{ח:תתתת|(2)}} אם הטיסן לא משדר מספר מזהה כאמור בפסקת משנה (1) – המספר הסידורי (serial number) שניתן לו בידי היצרן, ואם לא ניתן לו מספר סידורי כאמור – המספר הסידורי של בקר הטיסה (flight controller) שלו, ואם לא ניתן לו מספר סידורי כאמור – המספר הסידורי של אחד ממנועיו.
{{ח:תת|(ב)}} נוכח המנהל כי המידע שמסר המבקש לפי תקנת משנה (א)(1) או (2) לא מספיק לשם אימות זהותו של המבקש או לזיהוי מלא ומדויק של הטיסן, רשאי הוא לדרוש מהמבקש כל פרט זיהוי נוסף של המבקש לשם אימות זהותו וכל מידע אחר הנדרש לזיהוי מלא ומדויק של הטיסן, לפי העניין.
{{ח:תת|(ג)}} בקשה כאמור בתקנת משנה (א) תוגש למנהל באופן מקוון ותתייחס לטיסן מסוים אחד.

{{ח:סעיף|13|רישום, תעודת רישום ושינוי בפרטים}}
{{ח:תת|(א)}} הוגשה בקשה לרישום לפי {{ח:פנימי|סעיף 12|תקנה 12}} ומצא המנהל כי מתקיימים בה התנאים הנדרשים, ירשום את הטיסן על שם המבקש בפנקס שהוא מנהל לעניין זה, וייתן למבקש סימנים לזיהוי הטיסן ותעודת רישום מתאימה, ואולם לא ירשום המנהל טיסן על שמו של יחיד שטרם מלאו לו 12 שנים.
{{ח:תת|(ב)}} תעודת הרישום תכלול פרטים מזהים לגבי הבעלים הרשום ולגבי הטיסן, את פירוט הסימנים שניתנו לזיהויו של הטיסן ואת מועדי תחילת תוקפה ותום תוקפה, ותימסר למבקש בתוך 7 ימים מיום שהגיש את הבקשה כאמור בתקנת משנה (א), אלא אם כן נוכח המנהל כי נסיבות העניין מחייבות פרק זמן ארוך יותר, ובכלל זה דרישת מידע נוסף כאמור {{ח:פנימי|סעיף 12|בתקנה 12(ב)}}; נוכח המנהל כי נסיבות העניין מחייבות פרק זמן ארוך יותר כאמור, ימסור על כך הודעה למבקש.
{{ח:תת|(ג)}} תעודת רישום תהיה תקפה למשך ארבע שנים, אלא אם כן פקעה או בוטלה קודם לכן, ואולם בעלים רשום רשאי לבקש להאריך את תוקפה של תעודת הרישום לתקופות נוספות של ארבע שנים; בקשה כאמור להארכת תוקפה של תעודת הרישום תוגש בתוך שישה חודשים לפני תום תוקפה, {{ח:פנימי|סעיף 12|ותקנה 12}} תחול עליה, בשינויים המחויבים; המנהל ימסור לבעלים הרשום את החלטתו בעניין הבקשה להארכת תוקפה של תעודת הרישום בתוך 7 ימים מיום הגשת הבקשה כאמור.
{{ח:תת|(ד)}} בעלים רשום יודיע למנהל באופן מקוון על כל שינוי או אירוע המפורט להלן, לא יאוחר מ־14 ימים מקרות השינוי או האירוע:
{{ח:תתת|(1)}} שינוי שחל בפרט מהפרטים שמסר למנהל במסגרת הבקשה לרישום כאמור {{ח:פנימי|סעיף 12|בתקנה 12}};
{{ח:תתת|(2)}} אירוע שבשלו תעודת הרישום פוקעת או שניתן לבטלה לפי {{ח:פנימי|סעיף 14|תקנה 14(א)(1) סיפה ו־(א)(2)}}, לפי העניין.

{{ח:סעיף|14|פקיעה וביטול של תעודת רישום}}
{{ח:תת|(א)}} תעודת רישום תפקע בהתקיים אחד מאלה:
{{ח:תתת|(1)}} הבעלים הרשום נפטר, ואם הבעלים הרשום הוא תאגיד – התאגיד פורק;
{{ח:תתת|(2)}} הטיסן שלגביו ניתנה תעודת הרישום נמכר, נהרס, אבד, נגנב או עבר לשימוש קבוע בידי מי שאינו הבעלים הרשום.
{{ח:תת|(ב)}} המנהל רשאי לבטל תעודת רישום בהתקיים אחד מאלה:
{{ח:תתת|(1)}} הבעלים הרשום ביקש את ביטולה;
{{ח:תתת|(2)}} הבעלים הרשום נפטר, ואם הבעלים הרשום הוא תאגיד – התאגיד פורק;
{{ח:תתת|(3)}} הוא נוכח, לאחר שנתן לבעלים הרשום הזדמנות לטעון את טענותיו לעניין זה או לפי הודעת הבעלים הרשום, לפי העניין, כי מתקיים אחד מאלה:
{{ח:תתתת|(א)}} עילה לפקיעת תעודת הרישום לפי תקנת משנה (א)(2);
{{ח:תתתת|(ב)}} פרט מהפרטים שנמסרו לו בבקשה לרישום אינו נכון, או שהשתנה והבעלים הרשום לא הודיע על כך לפי {{ח:פנימי|סעיף 13|תקנה 13(ד)}}.
{{ח:תתתת|(ג)}} הודעה על החלטת המנהל לבטל תעודת רישום לפי תקנת משנה (ב)(3) תימסר בכתב לבעלים הרשום.
{{ח:תת|(ד)}} החליט המנהל לבטל תעודת רישום לפי תקנת משנה (ב), ימחק המנהל את רישום הטיסן מהפנקס.

{{ח:סעיף|15|הפעלת כטב״ם קטן בתור טיסן}}
{{ח:ת}} אדם רשאי להפעיל כטב״ם קטן שנרשם לפי {{ח:חיצוני|תקנות הטיס (הפעלת מערכת כטב"ם קטן)#סעיף 12|תקנה 12 לתקנות הפעלת מערכת כטב״ם קטן}} וקיימת לגביו תעודת רישום תקפה לפי {{ח:חיצוני|תקנות הטיס (הפעלת מערכת כטב"ם קטן)|התקנות האמורות}}, בתור טיסן אף בלי שירשום אותו לפי {{ח:פנימי|פרק ב סימן ב|סימן זה}}, ויחולו לגביו לעניין זה ההוראות האלה:
{{ח:תת|(1)}} יראו את הכטב״ם הקטן כאילו נרשם בתור טיסן לפי {{ח:פנימי|פרק ב סימן ב|סימן זה}}, ובכלל זה יראו את תעודת הרישום שניתנה לגביו לפי {{ח:חיצוני|תקנות הטיס (הפעלת מערכת כטב"ם קטן)#סעיף 12|תקנה 12 לתקנות הפעלת מערכת כטב״ם קטן}}, כאילו ניתנה לרישומו בתור טיסן לפי תקנות אלה;
{{ח:תת|(2)}} הוראות תקנות אלה יחולו לגביו ולגבי הפעלתו בעת שהוא מופעל בתור טיסן;
{{ח:תת|(3)}} יראו את מי שהוא הבעלים הרשום של הכטב״ם הקטן בתור הבעלים הרשום של הטיסן.

{{ח:סעיף|16|חזקה לעניין הפעלת טיסן}}
{{ח:ת}} לעניין תקנות אלה, חזקה שטיסן הופעל בידי בעליו הרשום, אלא אם כן עורר הבעלים הרשום ספק סביר לעניין זה.

{{ח:סעיף|17|מתן רשות בידי הבעלים הרשום}}
{{ח:תת|(א)}} בעלים רשום של טיסן לא ירשה לאדם אחר להפעילו, אלא אם כן בדק ומצא, עובר להפעלתו, כי אותו אדם רשאי להפעילו לפי תקנות אלה.
{{ח:תת|(ב)}} נודע לבעלים רשום כי מי שמבקש את רשותו או קיבל את רשותו להפעיל טיסן שהוא בעליו, הפעיל או מפעיל אותו שלא לפי תקנות אלה, לא ירשה לאותו אדם להפעילו או להמשיך בהפעלתו.

{{ח:קטע2|פרק ג|פרק ג׳: כללים להפעלת טיסן}}

{{ח:סעיף|18|הפעלת טיסן בידי מי שטרם מלאו לו 12 שנים}}
{{ח:תת|(א)}} בעלים רשום של טיסן רשאי להתיר למי שטרם מלאו לו 12 שנים (להלן – מושגח) להפעיל את הטיסן שהוא בעליו הרשום לפי תקנות אלה, אם ההפעלה נעשית תחת השגחתו של מי שמתקיימים לגביו, בעת הפעלת הטיסן, כל אלה:
{{ח:תתת|(1)}} מלאו לו 16 שנים;
{{ח:תתת|(2)}} הוא בעל רישיון כאמור {{ח:פנימי|סעיף 2|בתקנה 2(1) או (2)}};
{{ח:תתת|(3)}} אם מבוקש להפעיל את הטיסן בהפעלת טיסן בחריגה – הוא בעל רישיון הפעלת טיסנים, המתאים להפעלת הטיסן המבוקשת.
{{ח:תת|(ב)}} משגיח כאמור בתקנת משנה (א) –
{{ח:תתת|(1)}} יבטיח כי הפעלת הטיסן נעשית לפי תקנות אלה, ויראו אותו לעניין זה בתור מי שמפעיל את הטיסן;
{{ח:תתת|(2)}} יימצא בקרבת המושגח ולא יותר משני מטרים ממנו, כך שהוא יכול בכל רגע נתון ליטול באופן מיידי את השליטה הישירה בטיסן;
{{ח:תתת|(3)}} יסרוק את המרחב האווירי שבו מופעל הטיסן, בסמוך לתחילת הפעלתו ובמהלכה, בחיפוש אחר מפגעים בטיחותיים, כגון כלי טיס, כלי רחיפה או מכשולים;
{{ח:תתת|(4)}} יקיים קשר עין ישיר עם הטיסן, במהלך כל הפעלתו.

{{ח:סעיף|19|הפעלת טיסן גדול}}
{{ח:ת}} נוסף על האמור {{ח:פנימי|סעיף 2|בתקנה 2}}, לא יפעיל אדם טיסן גדול אלא אם כן מתקיים אחד מאלה:
{{ח:תת|(1)}} הוא בעל רישיון הפעלת טיסנים, ולפיו מותר לו להפעיל טיסן גדול;
{{ח:תת|(2)}} בעל רישיון הפעלת טיסנים שלפי רישיונו מותר לו להפעיל טיסן גדול, הרשה לו להפעיל טיסן גדול במסגרת פעילותו ותחת אחריותו.

{{ח:סעיף|20|כשירות טיסן להפעלה בטוחה}}
{{ח:ת}} לא יפעיל אדם טיסן אלא אם כן הטיסן כשיר להפעלה בטוחה.

{{ח:סעיף|21|בדיקת כשירות להפעלה בטוחה}}
{{ח:תת|(א)}} לא יפעיל אדם טיסן, אלא אם כן בסמוך לפני תחילת הפעלתו, בדק את הטיסן, בין השאר לפי הוראות היצרן, אם ישנן, ומצא כי הוא כשיר להפעלה בטוחה; בדיקה כאמור תכלול, לכל הפחות, את כל אלה:
{{ח:תתת|(1)}} שלמות ותקינות המבנה, המעטפת והמדחפים ובכלל זה כי אין בהם:
{{ח:תתתת|(א)}} סדקים או בקעים;
{{ח:תתתת|(ב)}} היפרדות של משטחים מודבקים או מוצמדים;
{{ח:תתתת|(ג)}} רכיבים חסרים או רופפים;
{{ח:תתת|(2)}} שלמות ותקינות מערכת הכוח וההנעה, ובכלל זה כי אין בה –
{{ח:תתתת|(א)}} נזילת דלק או עיוות של מארזי הסוללות, לפי העניין;
{{ח:תתתת|(ב)}} שינוי משמעותי בשאון פעולת המנועים;
{{ח:תתתת|(ג)}} לגבי מערכות הנעה על בסיס כוח חשמלי – ירידה בקיבולת מקור הכוח החשמלי שיש בה כדי לפגוע באפשרות לבצע הפעלה בטוחה;
{{ח:תתת|(3)}} שלמות מערכת החשמל, ובכלל זה קיום בעירה חשמלית או קשת חשמלית (arcing);
{{ח:תתת|(4)}} שלמות עמדת השליטה, קישורי תקשורת ורכיבים המשמשים לשליטה בטיסן, ובכלל זה בדיקה שהוראות שנשלחות מעמדת השליטה נקלטות בשלמותן ומיושמות באופן מדויק ומיידי בטיסן.
{{ח:תת|(ב)}} מצא מי שמפעיל טיסן, במהלך הפעלתו, כי הטיסן אינו כשיר עוד להפעלה בטוחה, יפסיק את הפעלתו.

{{ח:סעיף|22|פעולות נדרשות לפני הפעלה}}
{{ח:תת|(א)}} לא יפעיל אדם טיסן אלא אם כן, בסמוך לפני תחילת ההפעלה, הוא עשה את כל אלה:
{{ח:תתת|(1)}} בדק את סביבת ההפעלה, תוך שקילת הסיכון לאדם, לרכוש ולתשתית בסביבת ההפעלה, על פני השטח ובמרחב האווירי המיועד להפעלה, במטרה להבטיח את היכולת להפעיל את הטיסן בהפעלה בטוחה; הערכה של סביבת ההפעלה תכלול, לכל הפחות, את כל אלה:
{{ח:תתתת|(א)}} תנאי מזג האוויר הקיימים ותחזית מזג האוויר, בסביבת ההפעלה;
{{ח:תתתת|(ב)}} מידע על אודות המרחב האווירי המיועד להפעלה, ובכלל זה נתיבי טיסה, אזורי אימון, וכן מגבלות או תנאים שנקבעו לגבי המרחב האמור או לגבי שימוש בו, ובכלל זה כפי שפורסם בפמ״ת או בנוטאם;
{{ח:תתתת|(ג)}} מיקום אדם, רכוש ותשתית על פני השטח והימצאות כלי טיס או כלי רחיפה במרחב האווירי המיועד להפעלה;
{{ח:תתתת|(ד)}} מפגעי בטיחות אוויריים וקרקעיים, ובכלל זה מכשולים, תשתית וכל דבר שיכול להפריע להפעלה בטוחה;
{{ח:תתת|(2)}} הביא לידיעת כל מי שמשתתף בהפעלת הטיסן, וחיוני להפעלתו הבטוחה, מידע הנוגע לביצוע הפעלה בטוחה, ובכלל זה מידע הנוגע לסביבת ההפעלה, תנאים להפעלה, נהלים לעניין חירום, נהלים לעניין התמודדות עם מקרים בלתי צפויים וחלוקת תפקידים ואחריות לגבי ההפעלה;
{{ח:תתת|(3)}} הבטיח שהתקיימו כל אלה:
{{ח:תתתת|(א)}} יש הספק (power) זמין במידה מספקת להפעלת הטיסן למשך זמן ההפעלה הצפוי;
{{ח:תתתת|(ב)}} כל מטען שמחובר לטיסן או נישא על ידיו, מאובטח לגוף הטיסן ואינו פוגע ביכולת לשלוט בו או באפשרות לבצע הפעלה בטוחה.
{{ח:תת|(ב)}} במילוי חובותיו לפי תקנת משנה (א) יביא בחשבון מפעיל הטיסן את הוראות יצרן הטיסן, אם ישנן.

{{ח:סעיף|23|כשירות בריאותית להפעלה בטוחה ואיסור שימוש באלכוהול ובסמים מסוכנים}}
{{ח:תת|(א)}} לא יפעיל אדם טיסן ולא ישמש אדם בתור משתתף ישיר, אם הוא במצב גופני או נפשי שעלול לפגוע בהפעלתו הבטוחה.
{{ח:תת|(ב)}} לא יפעיל אדם טיסן ולא ישמש בתפקיד צופה כשהוא שותה משקה משכר, כשהוא נתון תחת השפעת אלכוהול או כאשר מצוי בגופו סם מסוכן או תוצר חילוף חומרים של סם מסוכן.

{{ח:סעיף|24|איסור הפעלה מסוכנת}}
{{ח:תת|(א)}} לא יפעיל אדם טיסן באופן העלול לגרום סכנה לחיי אדם או לרכוש, ובכלל זה לא יפעילו בניגוד לתקנות אלה.
{{ח:תת|(ב)}} לא ישליך אדם חפץ מטיסן ולא ירסס אדם חומר מטיסן.
{{ח:תת|(ג)}} נוכח אדם כי קיים אתר שבו מסייעים כלי טיס שמפעילים משטרת ישראל, משמר הכנסת, צבא ההגנה לישראל, שירות בתי הסוהר או גוף הצלה, לטיפול באירוע, ובכלל זה אירוע כבאות והצלה או תאונת דרכים, לא יפעיל את הטיסן במרחק הקטן מ־5 ק״מ מאותו אתר, ולגבי כלי טיס שמפעיל משמר הכנסת או שירות בתי הסוהר – במרחק הקטן מ־1 ק״מ מאותו אתר, בלא אישור משטרת ישראל, משמר הכנסת, צבא ההגנה לישראל, שירות בתי הסוהר או גוף ההצלה, לפי העניין.
{{ח:תת|(ד)}} בתקנה זו –
{{ח:תת|סוג=הגדרה}} ”אירוע כבאות והצלה“ – כהגדרתו {{ח:חיצוני|חוק הרשות הארצית לכבאות והצלה|בחוק הרשות הארצית לכבאות והצלה, התשע״ב–2012}};
{{ח:תת|סוג=הגדרה}} ”גוף הצלה“ – כמפורט {{ח:חיצוני|פקודת המשטרה#סעיף 90א|בפסקאות (1), (2) ו־(5) להגדרה ”גוף הצלה“ בסעיף 90א לפקודת המשטרה [נוסח חדש], התשל״א–1971}}.

{{ח:סעיף|25|איסור הפעלת טיסן מכלי טיס, מכלי רחיפה, מכלי רכב או מכלי שיט בתנועה}}
{{ח:ת}} לא יפעיל אדם טיסן מכל אחד מאלה:
{{ח:תת|(1)}} מכלי טיס או כלי רחיפה מאוישים בתנועה;
{{ח:תת|(2)}} מכלי רכב בתנועה או מכלי שיט בתנועה, בין שהם ממונעים ובין שאינם ממונעים, אלא אם כן הטיסן מופעל מעל אזור שאינו אזור מאוכלס.

{{ח:סעיף|26|איסור הפעלת טיסן בלילה והפעלה בזמן דמדומים}}
{{ח:תת|(א)}} לא יפעיל אדם טיסן בלילה.
{{ח:תת|(ב)}} לא יפעיל אדם טיסן בזמן דמדומים, אלא אם כן לטיסן תאורות מהבהבות דולקות, שהבהובן נראה למרחק של 5 קילומטרים לפחות מהטיסן והמושכות את תשומת הלב לטיסן, והוא מקיים קשר עין ישיר, כך שהוא רואה את התאורות האמורות במשך ההפעלה.
{{ח:תת|(ג)}} בכפוף לאמור בתקנת משנה (ב), מי שמפעיל טיסן רשאי להפחית את עוצמת התאורות, אם נוכח כי הדבר מתחייב מתנאי ההפעלה לשם שמירה על בטיחות הטיסה.
{{ח:תת|(ד)}} על אף האמור בתקנת משנה (א), בעל רישיון כאמור {{ח:פנימי|סעיף 2|בתקנה 2(1)}} רשאי להפעיל טיסן בלילה; על מי שמפעיל טיסן בלילה ועל הפעלת טיסן בלילה יחולו {{ח:חיצוני|תקנות הטיס (הפעלת מערכת כטב"ם קטן)#סעיף 26|תקנות 26(ג) עד 28 לתקנות הפעלת מערכת כטב״ם קטן}}, בשינויים המחויבים, ובשינויים אלה:
{{ח:תתת|(1)}} במקום ”כטב״ם קטן“ ו”מערכת כטב״ם קטן“ ייקרא ”טיסן“;
{{ח:תתת|(2)}} במקום ”תצפיתן“ ייקרא ”צופה“;
{{ח:תתת|(3)}} במקום ”מטיס–מפקד“ ייקרא ”מי שמפעיל את הטיסן“;
{{ח:תתת|(4)}} הטיסן מופעל בגובה שאינו עולה על 50 מטרים מעל פני השטח.
{{ח:תת|(ה)}} בתקנה זו –
{{ח:תת|סוג=הגדרה}} ”תאורות“ – אורות למניעת התנגשות (anti-collision lights), בצבע אדום או לבן, המקובעות על גבי הטיסן.

{{ח:סעיף|27|הפעלה בקשר עין ישיר}}
{{ח:ת}} לא יפעיל אדם טיסן אלא אם כן, במשך כל ההפעלה, הוא, או, כאשר הטיסן מופעל בסיוע צופה – הצופה, מקיים קשר עין ישיר עם הטיסן.

{{ח:סעיף|28|הסתייעות בצופה}}
{{ח:תת|(א)}} לא יפעיל אדם טיסן בסיוע צופה אלא אם כן לצופה מלאו 16 שנים, ובמשך כל ההפעלה כאמור, בו ובצופה מתקיימים כל אלה:
{{ח:תתת|(1)}} הם ממוקמים בסמוך זה לזה, כך שלשניהם אותו שדה ראייה ביחס לטיסן וביחס לסביבה שבה הוא מופעל;
{{ח:תתת|(2)}} הם מקיימים תקשורת מתמשכת ויעילה ביניהם, לצורך הבטחת בטיחות ההפעלה;
{{ח:תתת|(3)}} הם מתאמים ביניהם את ביצוע הפעולות האלה באופן מתמשך:
{{ח:תתתת|(א)}} סריקת המרחב האווירי שבו מופעל הטיסן בחיפוש אחר מפגעי בטיחות, כגון כלי טיס, כלי רחיפה או מכשולים;
{{ח:תתתת|(ב)}} קיום קשר עין ישיר עם הטיסן.
{{ח:תת|(ב)}} לא יתיר מי שמפעיל טיסן בסיוע צופה את הפעלת הטיסן כאמור, אלא אם כן הצופה מקיים קשר עין ישיר עם הטיסן; נוכח מי שמפעיל את הטיסן כי הצופה לא מקיים קשר עין ישיר עם הטיסן – יפסיק את ההפעלה.

{{ח:סעיף|29|איסור הפעלת כמה טיסנים בו־זמנית}}
{{ח:ת}} לא יפעיל אדם יותר מטיסן אחד בו־זמנית, לא ישמש אדם בתור צופה לפי {{ח:פנימי|סעיף 28|תקנה 28}} לגבי יותר מטיסן אחד בו־זמנית, ולא יפעיל אדם טיסן בעת שהוא משמש בתור צופה לגבי טיסן אחר.

{{ח:סעיף|30|איסור נשיאת חומר מסוכן}}
{{ח:ת}} לא יפעיל אדם טיסן הנושא חומר מסוכן.

{{ח:סעיף|31|מניעת התנגשות וזכות קדימה}}
{{ח:תת|(א)}} לא יפעיל אדם טיסן בקרבה לכלי טיס או לכלי רחיפה אחר, אם יש בקרבה כאמור כדי ליצור סיכון להתנגשות בין הטיסן לבין כלי הטיס או כלי הרחיפה האחר.
{{ח:תת|(ב)}} מי שמפעיל טיסן ייתן זכות קדימה לכל כלי טיס מאויש ולכל כלי רחיפה מאויש, ובכלל זה יפנה את המרחב האווירי סביב כלי הטיס או כלי הרחיפה שלו ניתנת זכות קדימה, ויימנע ממעבר מעל, מתחת או לפני כלי הטיס או כלי הרחיפה כאמור, אלא אם כן הדבר יכול להיעשות באופן המאפשר הפעלה בטוחה.
{{ח:תת|(ג)}} נוכח אדם כי הוא מפעיל טיסן בקרבה לכלי טיס או לכלי רחיפה אחר שיש בה כדי ליצור סיכון להתנגשות ביניהם, ינחית את הטיסן מיידית, ולא יחדש את הפעלתו אלא אם כן מתקיימים כל אלה:
{{ח:תתת|(1)}} כלי הטיס או כלי הרחיפה האחר עזב את המרחב האווירי המיועד להפעלה;
{{ח:תתת|(2)}} הוא ווידא כי ניתן לחדש את הפעלה באופן המאפשר הפעלה בטוחה, ובכלל זה –
{{ח:תתתת|(א)}} הוא בדק את המידע הנוגע למרחב האווירי המיועד להפעלה כפי שהוא מפורסם בפמ״ת ובנוטאם, ובכלל זה את קיומם ומיקומם של נתיבי טיסה ואזורי אימון, ומצא כי ניתן לחדש את ההפעלה כאמור נוכח מגבלות ותנאים שנקבעו לגבי המרחב האמור או לגבי שימוש בו;
{{ח:תתתת|(ב)}} הוא סקר את המרחב האווירי המיועד להפעלה, במטרה למנוע הישנות של קרבה לכלי טיס או לכלי רחיפה אחר שיש בה כדי ליצור סיכון להתנגשות ביניהם, ובכלל זה בחן את המרחב האווירי המיועד להפעלה, בראייה ובשמיעה, במטרה לעמוד על הימצאות כלי טיס או כלי רחיפה אחר בסביבתו.

{{ח:סעיף|32|הפעלה מעל אדם או תשתית}}
{{ח:תת|(א)}} לא יפעיל אדם טיסן אם מתקיים אחד מאלה:
{{ח:תתת|(1)}} הטיסן מופעל מעל אדם, אלא אם כן אותו אדם משמש בתור משתתף ישיר בהפעלת אותו טיסן;
{{ח:תתת|(2)}} המרחק בין הטיסן לבין אדם קטן מגובה הטיסה של הטיסן או מ־50 מטרים, לפי הגדול מביניהם, אלא אם כן אותו אדם משמש בתור משתתף ישיר בהפעלת אותו טיסן;
{{ח:תתת|(3)}} הטיסן מופעל מעל כלי רכב בתנועה, בין שכלי הרכב ממונע ובין שאינו ממונע;
{{ח:תתת|(4)}} הטיסן מוטס מעל תשתית, אלא אם כן התשתית היא בבעלותו או בחזקתו של מי שמפעיל את הטיסן או שהבעלים או המחזיק של התשתית הסכים לכך;
{{ח:תתת|(5)}} המרחק בין הטיסן לבין תשתית קטן מ־150 מטרים, אלא אם כן התשתית היא בבעלותו או בחזקתו של מי שמפעיל את הטיסן או שהבעלים או המחזיק של התשתית הסכים לכך.
{{ח:תת|(ב)}} על אף האמור בתקנת משנה (א), רשאי אדם להפעיל טיסן בנסיבות כאמור בה, ובלבד שמתקיימים כל אלה:
{{ח:תתת|(1)}} מדובר בטיסן זעיר;
{{ח:תתת|(2)}} אין בטיסן חלקים נעים גלויים שעלולים לגרום נזק לאדם או לרכוש במקרה של התנגשות;
{{ח:תתת|(3)}} הוא מפעיל את הטיסן כך שבעת טיסתו הטיסן לא שוהה מעל אדם בשטח פתוח או מעל כלי רכב בתנועה; לעניין זה, ”שוהה“ – לרבות מרחף, טס באופן חוזר או במעגלים, מעל אדם בשטח פתוח או מעל כלי הרכב, לפי העניין, ולגבי אדם בשטח פתוח – למעט מעבר קצר זמן וחד־פעמי מעליו, כאשר המעבר נועד לצורך טיסה מנקודה לנקודה.

{{ח:סעיף|33|הפעלה בניגוד להוראות תעבורה אווירית}}
{{ח:ת}} לא יפעיל אדם טיסן בניגוד להוראות תעבורה אווירית, ובכלל זה לא יפעילו באחד מאלה:
{{ח:תת|(1)}} באזור אסור לטיסה או באזור מסוכן לטיסה – אלא אם כן אישר המנהל את ההפעלה המבוקשת;
{{ח:תת|(2)}} באזור מוגבל לטיסה – אלא לפי התנאים והמגבלות שנקבעו לגבי אותו אזור או באישור הגורם השולט באותו אזור, הגורם המשתמש באותו אזור ויחידת הנת״א המתאימה, כפי שפורסם בפמ״ת או בנוטאם;
{{ח:תת|(3)}} בניגוד לנוטאם בדבר הגבלות על טיסה באזורים מסוימים, אלא לפי אותן הגבלות או באישור הגורם השולט באותו אזור, הגורם המשתמש באותו אזור ויחידת הנת״א המתאימה, כפי שפורסם בנוטאם.

{{ח:סעיף|34|הפעלה במרחבים אוויריים מסוימים ובקרבת שדה תעופה, מנחת או שטח הפעלה}}
{{ח:תת|(א)}} לא יפעיל אדם טיסן באחד מאלה:
{{ח:תתת|(1)}} באזור פיקוח, באזור פיקוח שדה או באזור שדה;
{{ח:תתת|(2)}} בתחום שהמרחק בין גבולותיו לבין כל נקודה על מסלול שדה תעופה או מסלול מנחת קטן מ־2 קילומטרים, או אם נקבע בפמ״ת מרחק גדול יותר לגבי שדה תעופה או מנחת מסוים – מהמרחק כאמור בפמ״ת;
{{ח:תתת|(3)}} בתחום שהמרחק בין גבולותיו לבין כל נקודה על מסלול תשתית צבאית קטן מ־3 קילומטרים;
{{ח:תתת|(4)}} ביום, במרחק קטן מ־500 מטרים מתחום אזור אימונים שלפי הפמ״ת מיועד למטוס זעיר; לעניין זה, ”מטוס זעיר“ – כהגדרתו {{ח:חיצוני|תקנות הטיס (הפעלת כלי טיס וכללי טיסה)|בתקנות ההפעלה}}.
{{ח:תת|(ב)}} על אף האמור בתקנת משנה (א), רשאי אדם להפעיל טיסן באזור, בתחום או במרחק בניגוד לאמור בה, אם מתקיים אחד מאלה:
{{ח:תתת|(1)}} הפעלת הטיסן אושרה מראש בידי יחידת הנת״א המתאימה או בידי מי שנקבע לכך בפמ״ת לגבי אותו אזור או תחום, לפי העניין, ולגבי מנחת – הוא גם הודיע על כך למפעיל המנחת;
{{ח:תתת|(2)}} נקבע בפמ״ת אחרת לגבי אותו אזור או תחום, לפי העניין, ובלבד שהוא פועל לפי הקבוע בפמ״ת.

{{ח:סעיף|35|מגבלות כלליות על הפעלת טיסן}}
{{ח:ת}} לא יפעיל אדם טיסן אלא אם כן מתקיימים כל אלה:
{{ח:תת|(1)}} המהירות ביחס לקרקע של הטיסן לא עולה על 87 קשר;
{{ח:תת|(2)}} גובה הטיסה של הטיסן לא עולה על 50 מטרים מעל פני השטח, אלא אם כן נקבע אחרת בפמ״ת לגבי המרחב האווירי שבו הוא מבקש להפעיל את הטיסן כאמור;
{{ח:תת|(3)}} המרחק בין מי שמפעיל את הגאי הטיסן לבין הטיסן קטן מ־500 מטרים;
{{ח:תת|(4)}} מתקיימת ראות טיסה של 3 ק״מ לפחות;
{{ח:תת|(5)}} בין הטיסן לבין ענן נשמר מרחק מזערי של 150 מטרים מתחת לענן;
{{ח:תת|(6)}} ביכולתו, באופן מיידי, להפעיל בעצמו את הטיסן.

{{ח:קטע2|פרק ד|פרק ד׳: רישיון הפעלת טיסנים}}

{{ח:סעיף|36|רישיון הפעלת טיסנים}}
{{ח:תת|(א)}} המנהל רשאי להרשות לאדם, באמצעות רישיון הפעלת טיסנים, להפעיל טיסן בהפעלת טיסן בחריגה, אם שוכנע לפי בקשתו כאמור {{ח:פנימי|סעיף 37|בתקנה 37}}, כי הפעלת הטיסן בחריגה יכולה להיעשות באופן המאפשר הפעלה בטוחה.
{{ח:תת|(ב)}} המנהל רשאי להרשות הפעלת טיסן בחריגה לגבי כל אחד מאלה:
{{ח:תתת|(1)}} אחת מהתקנות האלה:
{{ח:תתתת|(א)}} {{ח:פנימי|סעיף 24|תקנה 24(ב)}};
{{ח:תתתת|(ב)}} {{ח:פנימי|סעיף 26|תקנה 26}};
{{ח:תתתת|(ג)}} {{ח:פנימי|סעיף 27|תקנה 27}};
{{ח:תתתת|(ד)}} {{ח:פנימי|סעיף 29|תקנה 29}};
{{ח:תתתת|(ה)}} {{ח:פנימי|סעיף 32|תקנה 32}};
{{ח:תתתת|(ו)}} {{ח:פנימי|סעיף 35|תקנה 35}};
{{ח:תתת|(2)}} הפעלת טיסן גדול.
{{ח:תת|(ג)}} המנהל רשאי להרשות לבעל רישיון הפעלת טיסנים להתיר לאחר, שהוא יחיד, להפעיל טיסן בהפעלת טיסן בחריגה, במסגרת פעילותו ותחת אחריותו, לפי הוראות {{ח:פנימי|פרק ד|פרק זה}}.
{{ח:תת|(ד)}} החליט המנהל לפי בקשה לרישיון הפעלת טיסנים שהוגשה לו לפי {{ח:פנימי|סעיף 37|תקנה 37}}, להרשות לאדם להפעיל טיסן בהפעלת טיסן בחריגה, יפעל כמפורט להלן:
{{ח:תתת|(1)}} ייתן למי שהגיש את הבקשה רישיון הפעלת טיסנים שיכלול את פרטי בעל הרישיון, פרטי הפעלת הטיסן בחריגה שהרשה, התקנה שלגביה ניתנה ההרשאה להפעלת טיסן בחריגה, תנאים ומגבלות שעליהם הורה כתנאי למתן הרישיון, ואת ספר העזר שאישר לבעל הרישיון;
{{ח:תתת|(2)}} יפרסם את רישיון הפעלת הטיסנים, למעט ספר העזר, באתר האינטרנט של הרשות;
{{ח:תתת|(3)}} ימסור העתק של רישיון הפעלת הטיסנים למי שמפקד חיל האוויר הסמיך לכך (להלן – נציג חיל האוויר), ורשאי הוא להעביר לנציג חיל האוויר, לפי בקשתו, פרטים נוספים הנוגעים לבקשה שבעקבותיה ניתן רישיון הפעלת הטיסנים האמור, הדרושים לו לשם הבטחת בטיחות הפעלתם של כלי טיס צבאיים.
{{ח:תת|(ה)}} החליט המנהל לסרב לבקשה לרישיון הפעלת טיסנים שהוגשה לו לפי {{ח:פנימי|סעיף 37|תקנה 37}}, ימסור למבקש את החלטתו המנומקת בכתב.

{{ח:סעיף|37|בקשה לרישיון הפעלת טיסנים}}
{{ח:ת}} המבקש להפעיל טיסן בהפעלת טיסן בחריגה יגיש למנהל בקשה לרישיון הפעלת טיסנים באופן מקוון, ויצרף לה, להנחת דעתו של המנהל, את כל אלה, אם הם ישימים לבקשתו:
{{ח:תת|(1)}} פרטים מלאים ומדויקים לגבי זהותו; הוראות {{ח:פנימי|סעיף 12|תקנה 12(א)(1) ו־(ב)}} יחולו לעניין זה, בשינויים המחויבים;
{{ח:תת|(2)}} טיוטת ספר עזר, שיכלול מידע לעניין ההפעלה המבוקשת וכן הוראות לעניין הפעלה בטוחה של הטיסנים שהוא מבקש להפעיל בהפעלת טיסן בחריגה, בעניינים אלה:
{{ח:תתת|(א)}} מידע לגבי כל אתר שבו הוא מבקש להפעיל טיסן בהפעלת טיסן בחריגה, שיכלול את כל המפורט להלן:
{{ח:תתתת|(1)}} תיאור האתר וסביבתו, ומיקומו הגיאוגרפי;
{{ח:תתתת|(2)}} שרטוט מפורט של האתר ושל סביבתו; שרטוט כאמור יכלול גם התייחסות לאופן ההפרדה בין המתחם שבו הוא מבקש להפעיל טיסן לבין המתחם שבו יימצא מי שאינו משמש בתור משתתף ישיר ולמרחק שיש לשמור ממי שאינו משמש בתור משתתף ישיר, באוויר ועל פני הקרקע;
{{ח:תתת|(ב)}} ציון פרטיו של יחיד שימונה בידי בעל הרישיון כאמור ויהיה אמון על הפעלת טיסן בחריגה לפי רישיון הפעלת הטיסנים המבוקש, ובכלל זה על בטיחות הפעלת הטיסן באתר (להלן – ממונה בטיחות באתר);
{{ח:תתת|(ג)}} אופן יישום {{ח:פנימי|סעיף 39|תקנה 39}}, ובכלל זה הפעלת טיסן בידי אחר במסגרת פעילותו של המבקש ותחת אחריותו;
{{ח:תתת|(ד)}} פרטי הפעלת הטיסן בחריגה שהוא מבקש, המפורטים להלן:
{{ח:תתתת|(1)}} מספר התקנה שלגביה הוא מבקש להפעיל טיסן בהפעלת טיסן בחריגה ופרטים בדבר האופן שבו הוא מבקש לקיים את הפעלת הטיסן בחריגה כאמור;
{{ח:תתתת|(2)}} מאפייני כל טיסן שהוא מבקש להפעיל בהפעלת טיסן בחריגה ובכלל זה המסה המרבית של הטיסן, מהירות טיסתו המרבית, מאפייני טיסתו, ובכלל זה מידע על היותו בעל כנף קבועה, בעל כנף סובבת, אחת או יותר, בעל שילוב של כנף קבועה וכנף סובבת או מאפיינים אחרים לעניין זה, ושיטת ההנעה של הטיסן, ובכלל זה אם הטיסן בעל מנוע חשמלי, מנוע בוכנה, מנוע סילוני, או מנוע או אופן הנעה אחר;
{{ח:תתתת|(3)}} ניהול סיכונים מפורט לגבי הפעלת הטיסן בחריגה המבוקשת, ובכלל זה האופן שבו תבוצע הפעלה בטוחה של הטיסן בעת הפעלת הטיסן בחריגה תוך התייחסות לסיכונים הכרוכים בהפעלה כאמור;
{{ח:תת|(3)}} כל פרט אחר הדרוש למנהל לשם בחינת בקשתו, כפי שהורה לו המנהל.

{{ח:סעיף|38|תנאים ומגבלות ברישיון הפעלת טיסנים}}
{{ח:ת}} המנהל רשאי לקבוע ברישיון הפעלת טיסנים תנאים ומגבלות, אם הדבר נדרש לביצוע הפעלה בטוחה, ובכלל זה בעניינים אלה:
{{ח:תת|(1)}} מי שישמש בהפעלת טיסן בחריגה לפי רישיון הפעלת הטיסנים, ובכלל זה הגדרת תפקידים שבהם ישמשו אנשים בהפעלה לפי הרישיון כאמור וידע או מיומנות בהפעלה של טיסן שנדרשים לגבי כל תפקיד כאמור;
{{ח:תת|(2)}} הגבלת ההפעלה בזמן או במרחב;
{{ח:תת|(3)}} אופן הפעלת הטיסן כאשר מתבקשת הפעלת טיסן בחריגה לגבי יותר מתקנה אחת כמפורט {{ח:פנימי|סעיף 36|בתקנה 36(ב)}} בו־זמנית.

{{ח:סעיף|39|חובות בעל רישיון הפעלת טיסנים}}
{{ח:תת|(א)}} לא יפעיל בעל רישיון הפעלת טיסנים טיסן, ואם הרשה לו המנהל להתיר לאחר להפעיל טיסן לפי {{ח:פנימי|סעיף 36|תקנה 36(ג)}} – לא יתיר לאחר להפעיל טיסן במסגרת פעילותו ותחת אחריותו, אלא אם כן מתקיימים כל אלה:
{{ח:תתת|(1)}} הטיסן מופעל לפי רישיון הפעלת הטיסנים שניתן לו, וכל שינוי בו כפי שאישר לו המנהל;
{{ח:תתת|(2)}} הטיסן כשיר להפעלה בטוחה;
{{ח:תתת|(3)}} אם נדרש לכך לפי רישיונו – הוא מינה יחיד בתור ממונה בטיחות באתר לגבי אותה הפעלה;
{{ח:תת|(ב)}} לא ימנה בעל רישיון הפעלת טיסנים יחיד בתור ממונה בטיחות באתר לפי תקנת משנה (א)(3), אלא אם כן לאותו אדם מלאו 18 שנים ומתקיימים בו כל אלה:
{{ח:תתת|(1)}} הוא בעל רישיון מטיס תקף לפי {{ח:חיצוני|תקנות הטיס (הפעלת מערכת כטב"ם קטן)#סעיף 3|תקנה 3 לתקנות הפעלת מערכת כטב״ם קטן}} ובעל ידע תעופתי עדכני לפי {{ח:חיצוני|תקנות הטיס (הפעלת מערכת כטב"ם קטן)#סעיף 8|תקנה 8 לאותן תקנות}}, או בעל רישיון מטיסן תקף לפי תקנות אלה;
{{ח:תתת|(2)}} הוא בקיא בהוראות החלות לגבי הפעלת טיסן לפי {{ח:חיצוני|חוק הטיס|החוק}} ובהוראות החלות לגבי הפעלת הטיסן בחריגה לפי רישיון הפעלת הטיסנים, ובכלל זה בהוראות לעניין האתרים שבהם מותר לו להפעיל טיסן.
{{ח:תת|(ג)}} לא יתיר בעל רישיון הפעלת טיסנים לאחר להפעיל טיסן במסגרת פעילותו ותחת אחריותו, אלא אם כן מתקיימים כל אלה:
{{ח:תתת|(1)}} בעל הרישיון הפעלת הטיסנים מקיים רשימה עדכנית של כל מי שהוא מתיר לו להפעיל טיסן במסגרת פעילותו ותחת אחריותו, כאמור בתקנת משנה (ה);
{{ח:תתת|(2)}} במי שמבקש להפעיל את הטיסן במסגרת פעילותו ותחת אחריותו של בעל הרישיון מתקיימים כל אלה:
{{ח:תתתת|(א)}} הוא בעל רישיון כאמור {{ח:פנימי|סעיף 2|בתקנה 2(1) או (2)}} או שהוא מושגח כאמור {{ח:פנימי|סעיף 2|בתקנה 2(3)}};
{{ח:תתתת|(ב)}} אם הוא בעל רישיון כאמור {{ח:פנימי|סעיף 2|בתקנה 2(1) או (2)}} – הוא בקיא בהוראות החלות לגבי הפעלת טיסן לפי {{ח:חיצוני|חוק הטיס|החוק}} ובהוראות החלות לגבי הפעלת הטיסן בחריגה לפי רישיון הפעלת הטיסנים של בעל רישיון הפעלת הטיסנים שבמסגרת פעילותו ותחת אחריותו הוא מבקש להפעיל טיסן, ובכלל זה האתרים שבהם מותר לו להפעיל טיסן;
{{ח:תתת|(3)}} הטיסן רשום ומסומן לפי {{ח:פנימי|פרק ב סימן ב|סימן ב׳ לפרק ב׳}}, למעט טיסן זעיר;
{{ח:תתת|(4)}} הוא מפעיל את הטיסן לפי רישיון הפעלת הטיסנים של בעל הרישיון ולפי תקנות אלה.
{{ח:תת|(ד)}} בעל רישיון הפעלת טיסנים רשאי להפעיל טיסן בהפעלת טיסן בחריגה, ורשאי הוא להתיר לאחר שהוא יחיד להפעיל טיסן בהפעלת טיסן בחריגה במסגרת פעילותו ותחת אחריותו אם הרשה לו המנהל לעשות כן לפי {{ח:פנימי|סעיף 36|תקנה 36{{ח:הערה|(}}ג)}}, והפעלת הטיסן כאמור נעשית לפי רישיון הפעלת הטיסנים שלו.
{{ח:תת|(ה)}} בעל רישיון הפעלת טיסנים המתיר לאחר להפעיל טיסן במסגרת פעילותו ותחת אחריותו ימציא למנהל, לא יאוחר מהיום החמישי לאחר תחילת כל רבעון, רשימה של כל מי שהוא מתיר לו להפעיל טיסן במסגרת פעילותו ותחת אחריותו; רשימה כאמור תהיה מעודכנת למועד הגשתה כאמור ותכלול את כל אלה:
{{ח:תתת|(1)}} שמו המלא של כל אדם כאמור ומספר הזהות שלו, ואם אין לו מספר זהות כאמור – מספר הדרכון שלו והמדינה שבה הוצא הדרכון;
{{ח:תתת|(2)}} אם אותו אדם הוא בעל רישיון כאמור {{ח:פנימי|סעיף 2|בתקנה 2(1) או (2)}} – הצהרת אותו אדם כי הוא בקיא בהוראות החלות לגבי הפעלת טיסן לפי {{ח:חיצוני|חוק הטיס|החוק}} ובהוראות החלות לגבי הפעלת טיסן בחריגה לפי רישיון הפעלת הטיסנים של בעל רישיון הפעלת הטיסנים שבמסגרת פעילותו ותחת אחריותו הוא מבקש להפעיל טיסן, ובכלל זה האתרים שבהם מותר לו להפעיל טיסן.
{{ח:תת}} לעניין זה –
{{ח:תת|סוג=הגדרה}} ”רבעון“ – תקופה של שלושה חודשים שתחילתה ב־1 בינואר, ב־1 באפריל, ב־1 ביולי וב־1 באוקטובר של כל שנה.

{{ח:סעיף|40|חובות מפעיל טיסן במסגרת פעילותו של בעל רישיון הפעלת טיסנים}}
{{ח:ת}} לא יפעיל אדם טיסן במסגרת פעילותו ותחת אחריותו של בעל רישיון הפעלת טיסנים אלא אם כן מתקיימים לגביו כל אלה:
{{ח:תת|(1)}} הוא בעל רישיון כאמור {{ח:פנימי|סעיף 2|בתקנה 2(1) או (2)}} או שהוא מושגח כאמור {{ח:פנימי|סעיף 2|בתקנה 2(3)}};
{{ח:תת|(2)}} אם הוא בעל רישיון כאמור {{ח:פנימי|סעיף 2|בתקנה 2(1) או (2)}} – הוא בקיא בהוראות רישיון הפעלת הטיסנים של בעל רישיון הפעלת הטיסנים שבמסגרת פעילותו ותחת אחריותו הוא מבקש להפעיל את הטיסן, ובכלל זה האתרים שבהם מותר לבעל רישיון הפעלת הטיסנים להפעיל טיסן;
{{ח:תת|(3)}} הוא עושה כן לפי רישיון הפעלת הטיסנים כאמור, ובכלל זה באתרים שבהם מותר לבעל רישיון הפעלת הטיסנים להפעיל טיסן.

{{ח:סעיף|41|הגבלת רישיון הפעלת טיסנים, התלייתו, ביטולו או סירוב לחדשו}}
{{ח:תת|(א)}} המנהל רשאי להגביל רישיון הפעלת טיסנים, להתלותו לתקופה שלא תעלה על שנה או לבטלו, לאחר שנתן לבעליו הזדמנות לטעון את טענותיו, בהתקיים אחד מאלה:
{{ח:תתת|(1)}} הוא ניתן על יסוד מידע כוזב;
{{ח:תתת|(2)}} הוא ניתן על יסוד מידע שגוי, ויש יסוד סביר להניח שאילו היה ידוע למנהל לא היה ניתן;
{{ח:תתת|(3)}} חדל להתקיים תנאי מהתנאים לנתינתו;
{{ח:תתת|(4)}} תנאי מתנאי רישיון הפעלת הטיסנים או הוראה מההוראות לפי {{ח:חיצוני|חוק הטיס|החוק}}, לרבות חובה, הגבלה או תנאי לשימוש בו שנקבעו לפי תקנות אלה, הופרו במהלך הפעלת טיסן לפי רישיון הפעלת הטיסנים.
{{ח:תת|(ב)}} היה למנהל יסוד סביר להניח כי מתקיימת לגבי הפעלת טיסן לפי רישיון הפעלת טיסנים עילה מהעילות האמורות בתקנת משנה (א), וסבר כי קיים צורך דחוף להתלות את רישיון הפעלת הטיסנים לשם הגנה מיידית על שלום הציבור, רשאי הוא להתלות את רישיון הפעלת הטיסנים לאלתר לתקופה שלא תעלה על שנה, ובלבד שייתן למי שניתן לו רישיון הפעלת הטיסנים הזדמנות לטעון את טענותיו בהקדם האפשרי לאחר ההתליה, ולא יאוחר מ־30 ימים ממועד ההתליה.
{{ח:תת|(ג)}} הודעה על החלטת המנהל לפי תקנות משנה (א) ו־(ב) תימסר בכתב לבעל רישיון הפעלת הטיסנים.
{{ח:תת|(ד)}} בעל רישיון הפעלת טיסנים שהמנהל ביטל את רישיונו לפי תקנת משנה (א), לא יגיש בקשה לרישיון הפעלת טיסנים מאותו סוג, אלא לאחר שחלפה שנה ממועד הביטול כאמור.

{{ח:קטע2|פרק ה|פרק ה׳: הוראות שונות}}

{{ח:סעיף|42|פרסום הודעה בדבר אופן ביצוע פעולה באופן מקוון}}
{{ח:ת}} המנהל יפרסם, באתר האינטרנט של הרשות, הודעה על האופן המקוון שבו ניתן לעשות כל אחד מאלה:
{{ח:תת|(1)}} להגיש בקשה לרישיון מטיסן, לפי {{ח:פנימי|סעיף 4|תקנה 4}};
{{ח:תת|(2)}} להיבחן במבחן בידע תעופתי ולהזדהות לצורך כך, לפי {{ח:פנימי|סעיף 5|תקנה 5}};
{{ח:תת|(3)}} להשיג לפני המנהל על תוצאות מבחן בידע תעופתי לפי {{ח:פנימי|סעיף 6|תקנה 6(א)(2)}};
{{ח:תת|(4)}} להגיש בקשה לרישום טיסן, לפי {{ח:פנימי|סעיף 12|תקנה 12(ג)}};
{{ח:תת|(5)}} למסור הודעה למנהל על שינוי או אירוע, לפי {{ח:פנימי|סעיף 13|תקנה 13(ד)}};
{{ח:תת|(6)}} להגיש בקשה לרישיון הפעלת טיסנים, לפי {{ח:פנימי|סעיף 37|תקנה 37}}.

{{ח:סעיף|43|בחינה לפי {{ח:חיצוני|חוק עקרונות האסדרה|חוק עקרונות האסדרה}}}}
{{ח:ת}} הרשות תבצע בחינה ראשונה של תקנות אלה לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה}} בתום 5 שנים מיום התחילה כאמור {{ח:פנימי|סעיף 44|בתקנה 44(א)}}.

{{ח:סעיף|44|תחילה והוראות מעבר}}
{{ח:תת|(א)}} תחילתן של תקנות אלה שלושה חודשים מיום פרסומן (להלן – יום התחילה), למעט {{ח:פנימי|סעיף 3|תקנות 3 עד 7}} {{ח:פנימי|סעיף 12|ו־12 עד 14}}.
{{ח:תת|(ב)}} מי שערב יום התחילה היה בעל רישיון הפעלה מבצעית שניתן לו לפי {{ח:חיצוני|תקנות הטיס (הפעלת כלי טיס וכללי טיסה)#סעיף 163|תקנה 163(ד) לתקנות ההפעלה}}, רישיון ההפעלה המבצעית שבידיו יפקע ביום התחילה, אלא אם כן הגיש בקשה לפי פסקאות (1) או (2) שלהלן, לפי העניין:
{{ח:תתת|(1)}} אם הוא מבקש לקיים פעילות שלו תקנות אלה היו חלות עליה הייתה הפעלת טיסן בחריגה לפי {{ח:פנימי|פרק ד|פרק ד׳ לתקנות}}, יחולו לגביו הוראות אלה:
{{ח:תתתת|(א)}} הוא יגיש למנהל, באופן מקוון, לאחר יום הפרסום ו־30 ימים לפחות לפני יום התחילה, בקשה לרישיון הפעלת טיסנים; המנהל יפרסם, באתר האינטרנט של הרשות, הודעה על האופן המקוון שבו ניתן להגיש בקשה כאמור;
{{ח:תתתת|(ב)}} על בקשה לרישיון להפעלת טיסנים, על מתן רישיון הפעלת טיסנים ועל רישיון הפעלת טיסנים לפי פסקה זו יחולו {{ח:פנימי|סעיף 36|תקנות 36 עד 38}}, לפי העניין ובשינויים המחויבים;
{{ח:תתתת|(ג)}} המנהל ישקול את האופן והמידה שבהם ניתן להסתמך על רישיון ההפעלה המבצעית שבידיו במסגרת שקילת בקשתו לרישיון הפעלת טיסנים;
{{ח:תתתת|(ד)}} רישיון ההפעלה המבצעית שבידיו יפקע ביום התחילה או ביום מתן רישיון הפעלת הטיסנים, לפי המאוחר מביניהם; לא נתן המנהל לבעל רישיון ההפעלה המבצעית רישיון הפעלת טיסנים לפני יום התחילה, יראו את רישיון ההפעלה המבצעית כאילו הוא רישיון הפעלת טיסנים לעניין תקנות אלה, לפי התנאים והמגבלות שנקבעו בו, עד למתן רישיון הפעלת הטיסנים, והכול אלא אם כן בוטל או הותלה רישיון ההפעלה המבצעית או שהמנהל סירב לתת לו רישיון הפעלת טיסנים;
{{ח:תתתת|(ה)}} הוא לא יידרש לשלם, בעת הגשת בקשה כאמור בפסקת משנה (א), אגרה לפי {{ח:חיצוני|תקנות הטיס (אגרות רישום, רישוי ותיעוד)#סעיף 36א|תקנה 36א(א)(2) לתקנות הטיס (אגרות רישום, רישוי ותיעוד), התש״ע–2009}};
{{ח:תתת|(2)}} אם הוא יחיד, יחולו לגביו, נוסף על הוראות פסקה (1), גם הוראות אלה:
{{ח:תתתת|(א)}} המנהל ייתן לו רישיון מטיסן חלף הרישיון שבידיו, ובלבד שהגיש, באופן מקוון ו־30 ימים לפחות לפני יום התחילה, בקשה לקבלת רישיון מטיסן לפי {{ח:פנימי|סעיף 4|תקנה 4}}, והוא זכאי לקבל רישיון כאמור לפי {{ח:פנימי|סעיף 3|תקנה 3(א)(1)}}, אלא אם כן סירב המנהל לתת לו את הרישיון לפי {{ח:פנימי|סעיף 3|תקנה 3(ב) ו־(ג)}}; המנהל יפרסם, באתר האינטרנט של הרשות, הודעה על האופן המקוון שבו ניתן להגיש בקשה כאמור;
{{ח:תתתת|(ב)}} המנהל רשאי לתת רישיון מטיסן גם למי שהגיש בקשה כאמור בפסקת משנה (א) פחות מ־30 ימים לפני יום התחילה, אם שוכנע כי נבצר מהמבקש, מטעמים שאינם תלויים במבקש, להגיש את הבקשה 30 ימים לפחות לפני יום התחילה;
{{ח:תתתת|(ג)}} רישיון ההפעלה המבצעית שבידיו יפקע ביום התחילה או ביום קבלת רישיון המטיסן, לפי המאוחר מביניהם; לא נתן המנהל למבקש רישיון מטיסן לפני יום התחילה, יראו את רישיון ההפעלה המבצעית שבידיו כאילו הוא רישיון מטיסן לעניין תקנות אלה, עד למתן רישיון המטיסן, והכול אלא אם כן בוטל או הותלה רישיון ההפעלה המבצעית או שהמנהל סירב לתת לו רישיון מטיסן.
{{ח:תת|(ג)}} המנהל ישלח לבעל רישיון הפעלה מבצעית כאמור בתקנת משנה (ב), שמסר לו כתובת דואר אלקטרוני, לכתובת הדואר האלקטרוני שמסר לו, הודעה על פרסומן של תקנות אלה ועל אפשרותו לבקש רישיון הפעלת טיסנים או רישיון מטיסן, לפי העניין, לא יאוחר מחודש מיום פרסומן.

{{ח:חתימות|כ״ט בתמוז התשפ״ד (4 באוגוסט 2024)}}
* '''מירי רגב'''
שרת התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]